หุ้นไทยปลายแผ่ว ปิด 919.34 จุด
ดัชนีตลาดหลักทรัพย์แห่งประเทศไทย ปิดตลาดวันที่ 1 ก.ย. ที่ 919.34 จุด เพิ่มขึ้น 6.15 จุด หรือ 0.67%
1 ก.ย. 2553

ดัชนีตลาดหลักทรัพย์แห่งประเทศไทย ปิดตลาดวันที่ 1 ก.ย. ที่ 919.34 จุด เพิ่มขึ้น 6.15 จุด หรือ 0.67% 
ดัชนีวันนี้ขึ้นแตะจุดสูงสุดของวันที่ 924.88 จุด ตั้งแต่ช่วงเช้า จากนั้นร่วงลงไปที่ 914.36 จุด ซึ่งเป็นระดับต่ำสุดของวันเช่นกัน แล้วจึงค่อยๆ ไต่ขึ้นมา แต่ในท้ายตลาดปรับลดลงเล็กน้อย ทำให้ดัชนีไม่สามารถยืนที่ 920 จุดได้ โดยมีมูลค่าซื้อขาย 49,075.50 จุด
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า ดัชนียังสามารถยืนในแดนบวกได้ โดยมีอัตราการปรับเพิ่มขึ้นในระดับใกล้เคียงกับตลาดในภูมิภาค โดยมีแรงซื้อเข้าในหุ้นขนาดใหญ่บางตัว เช่น PTT และ BANPU ประกอบกับการซื้อลงทุนเพื่อรับเงินปันผลระหว่างกาลของหุ้นกลุ่มธนาคาร เช่น SCB รวมทั้งการเก็งกำไร KTB และ BAY
"ดัชนียังไม่สามารถ 924 จุด ซึ่งเป็ฯระดับสูงสุดตั้งแต่ปี 2550 ไปได้ โดยที่ระดับ 924-930 ยังเป็นแนวต้านที่สำคัญของห้นไทยในช่วงนี้อยู่ ซึ่งในวันพรุ่งนี้ปัจจัยเรื่องการจ่ายเงินปันผลระหว่างกาลจะยังเป็นปัจจัยสนับสนุนตลาดอยู่ เช่นเดียวกับแรงซื้อจากนักลงทุนต่างชาติ" นายชัย กล่าว